ગુરુવારે અમદાવાદમાં મિત્રોનો પ્રીમિયર જેકી ભગનાની, કૃતિકા કામરા (કુછ તો લોગ કહેંગે ફેમ), અને આપણા પ્રતિક ગાંધી અને શિવમ પારેખની હાજરીમાં યોજાઈ ગયો. મિત્રો ફિલ્મનું ટ્રેલર જોયું ત્યારે સમજ નહોતી પડી કે આ ફિલ્મ હિન્દી છે કે ગુજરાતી. છેવટે આ હિન્દી ફિલ્મ છે, પરંતુ ગુજરાતમાં બનેલી, ગુજરાતી ફેમિલીની વાર્તા અને ગુજરાતી ફિલ્મ હોવા છતાં ખમણ-ઢોકળાને બદલે માણેકચોકમાં સેન્ડવીચ કે પછી પંજાબી સમોસા ખાતા હીરો-હિરોઈન અને એમના મિત્રો વડે ગુજરાતી સ્ટીરિયોટાઇપસને તોડે છે.